語言學嘅大綱

以下呢篇大綱，旨在將語言學最基本嗰啲概念冚唪唥列晒出嚟。**語言學**係用科學方法研究語言嘅領域，通常會當係社會科學，有陣時會隸屬人文學。

語言學家分好多種。理論語言學嘅研究者會建立理論嚟嘗試解釋語言相關嘅現象，而應用語言學則會思考點樣解決實際嘅語言相關問題，比如係研究學語言嗰陣嘅心理過程，就被指係有助剖析點樣教語言。

## 基礎概念

二〇二二年嘅不列顛百科全書用咗一句簡短嘅句子，界定**語言學**係乜：
粵文翻譯：**語言學**，（係）對語言嘅科學研究。
當中**[[科學]]**係重要嘅關鍵詞，即係語言學要跟科學哲學同科學方法等嘅原則。至於**語言**呢個概念要點定義，有語言學者就噉講：
粵文翻譯：語言係符號嘅集合。符號會結合一嚿 exponent 掕住個意思。語法係由較細較散嘅符號嗰度產生（更複雜嘅）符號嘅方法...
仲有學者進一步強調，語言學研究要分清楚手上啲語言係咪自然語言：自然語言包括一啲响人類當中自然噉發展出嚟嘅語言，人類响日常講嘢寫嘢嗰陣會用，諸如係粵語、客家話同英語等等，都屬於自然語言，呢啲語言有別於
*形式語言：形式語言係指人整出嚟、每隻符號都有**固定**意思嘅語言，包括係程式語言或者數學語言呀噉；相比之下，自然語言成日會有歧義等嘅情況；
*人造語言：人造語言可以望落似自然語言，但就係由人有意噉創造出嚟嘅，例子可以睇下奇幻方面嘅作家，成日會為自己想像中嘅世界作一啲虛構語言；
呢啲語言同自然語言有明顯差異，所以唔可以就噉擺埋一齊分析。

### 普世通則

普世語言通則係語言學最重要嘅概念之一。如果話某特徵屬於普世語言通則，意思係話世上嘅語言全部都有呢種特徵，例如；
#所有語言都有語法。
#所有語言都會演變。
#人類學語言嗰陣，需要學大量嘅內隱知識... 等等。
有好多語言學家都致力想將普世語言通則冚唪唥搵晒出嚟，但呢樣工作往往講就易做就難：事實表明，要睇勻晒所有語言，非常困難；二十一世紀初嘅世界有成幾千隻語言，時常都有一個情況，就係語言學家睇咗大量語言之後，搵到某樣特性係嗰啲語言全部都有嘅，諗住自己搵到一條普世語言通則，但係冇幾耐佢就發現有某隻佢前所未知嘅語言，係冇呢種特性嘅。

## 領域分支

### 基本結構
語言學分子領域嗰陣，時會考慮語言嘅基本構造，包括：
*語音學：專門研究語言嘅聲；聲本質上係一種波動，具有頻率等嘅物理量；語音學會剖析呢啲聲特性，亦會嘗試將呢啲聲特性概念化，研究人點樣產生同埋感知呢啲聲。

*音系學：一隻語言嘅音系，大致可以理解為嗰隻語言「組織語音」嘅方法。
*構詞學：專門研究詞語，包括詞嘅內部結構，會講到形態素嘅概念，亦會研究啲詞可以點樣變化，譬如係詞形變化噉。
*句法學：專門研究詞語點樣結合埋一齊，形成句子。
*語義學：專門研究詞等嘅語言結構點樣表達意思；語義學唔單只會諗個別嘅詞點樣掕到意思，仲會諗埋個別嘅詞會點樣影響成句句子嘅意思。
*語用學：語言學家成日都會將語用學同語音、音系、構詞等並列；語用學簡單講就係研究人點樣使用語言－人用語言嗰時會表達意思，但事實表明，詞語表達嘅意思好多時都唔合符佢哋字面意思，語用學會諗埋語境等嘅概念，剖析人點樣表達意思。

### 第啲分法
語言學要分科，仲有：
*描述同規範語言學
**描述語言學係指純客觀描述人點樣用語言，而規範語言學就會嘗試改變人用語言嘅方法，或者有一類諗法，覺得某啲語言使用法比較啱。好多語言學家認為，規範語言學對唔同用法作出**啱**同**唔啱**嘅判斷，本質上就帶有主觀性，所以唔屬科學嘅範疇。
**描述語言學例子：「二〇二〇年嘅香港人講粵語嗰時啲音係... 而同年嘅廣州人講粵語嗰時啲音係...」
**規範語言學例子：「依家嘅粵語群體將**時間**呢兩隻字讀做  係唔啱嘅，應該讀做  至啱。」
*理論同應用語言學
**理論語言學係指重視理論嘅語言學研究，好似純科學噉為咗滿足好奇心而研究語言，會剖析語言本身，亦都會嘗試建立理論模型嚟解釋觀察到嘅語言現象。
**應用語言學就係指緊用語言學知識嚟解決一啲實用上嘅問題。

*心理語言學：研究語言相關嘅心理過程。
**認知語言學：研究語言背後嘅認知過程，例如係人諗要講嘅嘢嗰陣，個腦入面做緊啲乜資訊處理等嘅問題。
*歷史語言學：研究語言演變嘅歷史進程，仲可以包埋研究個別嘅語言同語族喺歷史上點樣變化過。
**比較語言學：比較唔同嘅語言嚟剖析佢哋之間乜關係。
*語言類型學：按唔同語言嘅結構特徵嚟將佢哋分類，例如對語序嘅研究噉－語言類型學家發覺有啲語言砌句子嗰陣傾向主語行先、跟住係動詞、最後賓語擺尾，噉嘅語言就謂之主動賓型嘅語言，例如英語等好多歐洲語言，就被歸類為主動賓型，順帶一提，粵語有樣嘢幾出名嘅係，佢一般會分類做主動賓型，但有陣時可以用動賓主式嘅句子。
*語料庫語言學：泛指靠語料庫嚟搞語言學研究；語料庫係一啲大型而且整理好晒嘅語言資源，當中**整理好**係指唔淨只要儲住啲語料（錄音同文獻等）仲要整到用家能夠輕易噉攞去用，即係例如用詞性標注等嘅技術，將啲語料執到整整齊齊噉款。
*計量語言學：專運用數學化嘅方法嚟研究語言，例如係電腦模擬同統計學噉，會極力將語言相關嘅變數用數字表示出嚟，例子可以睇下揳夫簡潔定律同協氏定律。
*文字學：專門研究文字同埋文字系統嘅基本組成部份。可以睇下文字素。
*正字法：是但攞一隻語言，該語言嘅正字寫法係指講緊呢隻語言嘅人慣常點樣寫隻語言；例如粵文係要寫粵語，跟粵語詞彙同語法，而原則上粵文可以用羅馬字嚟寫，好似係以下嘅語句噉，就係用咗粵拼嚟寫
*:（漢字化：**我識講廣東話**）
**但慣例上，粵語人群寫親粵文，通常會用漢字加粵字嚟寫，淨係間中會夾雜咗用羅馬字寫嘅拼音。**正字法**呢隻詞仲可以包埋語言學上嘅一種工作，講到同某隻文字系統未完成嘅語言，整返套文字系統嚟寫佢。

## 語音同音系
### 語音學

簡而言之，語音學專門研究語言嘅聲。
*聲學：隸屬物理學，專研究聲嘅物理特徵，會用到頻率、波長同埋振幅等嘅概念，將聲波嘅各種特性表達做數值；聲可以話係語言嘅起始，屬於波動一種，反映介質—空氣或者水等—粒子嘅振盪。
*矢狀面圖：語音學研究時常用到嘅一種圖解；語音學用嘅矢狀面圖睇起上嚟似攞住個人頭，由左或者右邊透視頭殼內嘅結構噉；語音學研究時常會用呢種圖，剖析人講嘢發出聲嗰陣時聲道周圍嘅結構有乜嘢活動，從而理解呢啲聲係點發出嚟嘅。
*國際音標：語音學研究上成日用嘅一種工具，用嚟精確噉將講嘢嘅聲寫低；喺現實世界，人平時生活用嘅文字梗會有一定程度嘅混沌，例如**名**呢隻漢字，喺粵語可以讀做
*: —例如**佢個名**入便個**名**字；或者
*: —例如**姓名**個**名**，
**而且即使係英語同葡語等用開表音文字嚟寫嘅語言，都有噉嘅情況；有見及此，語音學工作者就製定咗國際音標。國際音標最大特徵係夠精確，而且隻隻符號都淨係會對應一個音，同時每個音亦淨係得一個符號對應，仲會用方括號 [] 嚟括住記嘅音，噉語音學研究者望住一串國際音標符號嗰陣，就能夠次次都精確噉得知係寫緊咩音。亦可以睇下變音符號嘅概念。

語音學可以話係語言學嘅基礎。語言學家攞住啲精確噉記錄低嘅語音，就要假設啲標音完全冇問題作前提，做進一步嘅分析。
#### 講嘢嘅聲

單音係指任何語言入面用到嘅一個聲。唔洗有咩特別意思，都可以算係單音。
*清音同濁音：指個單音有冇涉及聲帶嘅振動；冇嘅話就算係清音，有嘅話就謂之濁音；單音係清定濁，可以簡單噉用手嚟感覺－人將隻手擺喺自己喉核個位，佢發嗰個音係濁音嘅話，佢隻手會感受到自己喉部有振動；例如英語中嘅  就係清音而  就係濁音。
*元音、輔音同固有音響：固有音響可以大致理解為某個聲同音高或者長度等因素對等嘅聲比，有幾響；固有音響反映咗該個聲帶有幾多聲能，例如  等嘅元音就有高嘅固有音響，人發出  音嗰陣聲道大開，令到個聲帶有大量嘅聲能，而相比之下，好似  噉嘅音就係固有音響低，人發出  等嘅輔音嗰時佢聲道會局部或者完全噉閂埋，能夠通過聲道嘅空氣量就少咗。
**調音部位同方法：元音同輔音可以用好多方法分類，最常見嘅分類係按照眾聲道結構發出該輔音嗰陣，聲道喺邊度閂埋阻斷空氣嘅流動（調音部位），例如  同  就涉及口部封閉空氣通過個鼻流出，粵語入便都有啲噉嘅音，例子可以睇吓 （對應漢字：媽、嗎）開頭嘅輔音噉。而喺空氣通過聲道再由口鼻噴出嘅中途，條脷嘅位置同郁動等嘅多個變數（調音方法）都可以影響到該音有乜特性。
**可以睇下元音圖嘅概念。
**輔音嘅分類：啲人要將輔音分類嗰陣時，一般都係按調音部位同調音方法嚟分：用粵語有嘅音做例子，例如雙唇鼻音（想像） 同齒齦鼻音（想像） 兩者都係鼻音，都涉及軟腭下垂（相同調音方法）但係調音部位唔同— 用晒兩塊嘴唇嚟發音，而  就係用到脷尖；又或者可以想像  同 （想像）之間嘅差異，兩者嘅調音部位相同，都係用兩塊嘴唇嚟發音嘅，但係調音方法就唔同— 涉及嘅係聲道空氣流動受阻。
*音節：一個可能嘅定義係**畀固有音響冇咁高嘅聲包圍嘅固有音響頂峰**，可以大致上想像成一個元音，前或後掕住啲輔音，亦可以係前後都掕或者前後都唔掕。好似粵語等嘅漢語嘅書寫系統，傾向一隻漢字對應一段音節。唔同語言喺音節特性上可以好大分別，例子可以睇吓日語同粵語，日語淨係得 CV，例如 **ra**，CCV，例如 **gya**，同埋 CVn，例如 **nan**，噉嘅音節，而相比之下，粵語可以有多種唔同嘅 CVC 音節，亦可以睇睇入聲嘅概念。
**單元音同雙元音：例如粵語裏便 （對應漢字**沙、紗**等）嘅元音係單元音，而 （對應漢字**嘥**）個元音（）則係雙元音。
**音節輔音：係指一個輔音自成一段音節，例子可以睇吓粵語嘅 （對應漢字**唔**）噉或者英語嘅 **rhythm**（ ，指**[[節奏]]**噉解）入便最尾嗰個輔音。
**元音弱化：指人講嘢嗰時將冇咁重嗰啲音節嘅元音「弱化」，令到呢啲元音變到冇咁明顯。睇埋語音省略。
**音位變換：指人將要講嗰啲音嘅某啲部份對調，常見於好細個嘅細路；例如英語嘅 **hospital**（指醫院）正常嚟講發音係 ，但以英語做母語嘅四歲細路不時會錯誤噉將隻詞讀做  噉嘅音⸺佢將最尾嗰兩個輔音掉轉咗。
*送氣：講繄某個聲發出嚟嗰時，會帶有「一下空氣噴出」，喺國際音標中會寫做上標嘅細階 h（h）噉嘅樣；觀察者可以擺隻手掌係自己個口前面，如果呢個聲有送氣，佢可以感覺到有股空氣噴落佢隻手；用粵語做例：
*:有送氣嘅輔音：（漢字可作**怕**）、（漢字可作**他**），呢兩個音用國際音標嚴式標音寫係  同 ；
*:冇送氣嘅輔音：（漢字可作**巴**）、（漢字可作**打**，**一打打**嗰個**打**）。
*共同發音：指某個講嘢嘅聲，受佢前或者後嗰個聲影響而變樣，例如想像廣東話音  同埋  噉，兩個聲嘅起始輔音原則上一樣，但想像有個人正打算發出一段聲， 同  喺**臨出聲前聲道嘅形態**呢點上唔完全一致－當個人正要講出  嗰陣時，佢聲道要為咗發出元音  而做少少準備，因而個樣會同**想講出 ** 嗰時有啲唔同咗。
**同化
可以睇埋口音嘅概念。

### 音系學

語言學家比較唔同語言嗰時，可以比較好多嘢。其中一樣最多人留意嘅係手頭上嘅語言喺音系上有咩差異，而啲人學語言嗰陣，好多時都會想理解學緊嗰隻語言有邊啲元音同輔音，同埋呢隻語言嘅音系同自身母語嘅有乜嘢異同。

一隻語言可能會有某啲元音同輔音，係第啲語言冇嘅，例如比較吓粵語同普通話嘅音系，粵語容納多種普通話冇嘅結尾輔音，包括係
:[t]，例子有 （漢字：鐵）
:[k]，例子有 （漢字：識、悉）
:[m]，例子有 （漢字：心、深）
亦可以睇下入聲嘅概念。即使係完全唔識粵語亦唔識普通話嘅人聽，依然有可能聽得出呢兩種話嘅聲有分別。除此之外，二十一世紀初語言音系差異嘅例子仲有：
*日語唔似得英語（或者普通話）噉，會分  同 。
*韓語並冇  呢個音素，而粵語就有，例如係 （漢字**花**）一詞噉。
*越南話同上海話有 ，但粵語就冇。
詳情可以睇下音系類型嘅相關討論。

#### 音素概念

音素係指令到該語言嘅使用者能夠分辨兩隻詞嘅最細聲單位。用粵語做例，想像以下嘅音－
:（可以對應嘅漢字：煲）、（可以對應嘅漢字：都、刀）－聽嘅人聽得出兩個聲唔同；
:（可以對應嘅漢字：波、玻）、（可以對應嘅漢字：欏）－聽嘅人都係聽得出兩個聲唔同；
－改變最頭嗰個輔音嘅舉動，能夠令個聲（由粵語音系嘅角度睇）算係唔同咗，有可能變咗第隻詞語，而且仲係能夠做到令到個聲唔同咗嘅最細可能改動，所以呢啲開頭輔音就算係粵語嘅音素。

音素呢個概念帶有心理性質：想像依家有兩個人，明仔同勤仔，佢哋各自用粵語講出 **** 噉嘅音，而第三個人，阿松，則負責聽佢哋嘅發音，三個人對粵語都去到同母語使用者相當嘅水平；阿松發覺明仔讀起上嚟大聲過勤仔少少，但喺阿松腦海入面，兩個聲都係表示緊相同嘅語音，即係話雖然兩個聲喺物理上有差異，但聽嗰個人喺腦海裡便當佢哋係同一款聲，所以呢兩個聲喺粵語入面屬同一音素。呢點亦係音系學同語音學嘅主要分野：音系學比較關注人腦點樣將聽到嘅聲分辨做唔同音素，而相比之下語音學更重視聲嘅物理特性。

音素相關嘅概念：
*最細對立體：如果話兩隻詞，或者兩句短語，成一對最細對立體，意思係指嗰兩隻詞淨係喺一個音素上有異；粵語例子－（可以對應嘅漢字：金、甘）同 （可以對應嘅漢字：巾、根），而  同  就算係處於對比分佈。
*同位異音：如果有若干個聲，佢哋响聲性質上有異但冚唪唥都屬同一款音素，噉佢哋彼此之間就謂之係成同位異音嘅關係－
**自由變異：指個音素嗰幾隻款嘅出現近乎隨機咁滯，冇話邊隻款特別大機會喺某啲情況下出現。
**互補分佈：想像一個音素有兩隻款，第一款硬係會喺某啲情況下出現，同時第二款永遠唔會喺嗰啲情況下出現，而第二款出現嗰啲情況下又永遠唔會見到款第一款，噉兩者就算係處於互補分佈。睇埋差集同互斥嘅概念。

### 韻律使用

韻律可以大致理解為講嘢嘅聲嘅某一類特性，唔係元音或者輔音，但係可以影響表達緊啲乜嘢意思。語音學同音系學上嘅研究，都會關注韻律呢個概念。

音高係語言韻律成日講嘅概念。用日常用語，音高就係指某段聲音聽落「有幾高」，科學化啲講係指該聲波嘅頻率。相關嘅概念：
*聲調：指某隻語言會用音高嚟辨別唔同嘅詞語或者同一隻詞做詞形變化；譬如粵語就屬於聲調語言，會用聲調嚟辨別唔同嘅詞或者形態素，好似係
*:**、、、、、**
*:－輔音同元音一樣，但聲調變咗，個音表達嘅詞就唔同咗。二十一世紀初嘅漢語，大多數都係聲調語言，不過聲調並非漢語嘅專利，有唔少漢語外嘅語言都有聲調，例子可以睇吓越南話同泰國話等，或者喺西非各地嘅多種語言。
**聲調輪廓：指該聲調語言入便啲聲調，可能會有一種情況，音高喺詞或音節中途改變；如果畫幅圖，打戙軸做音高打橫軸做時間，佢哋啲聲調會成唔平嘅線，例如下圖就係二十一世紀初粵語詩史試時市事嗰六個調分別嘅輪廓。
**:
*語調：指某隻語言用音高嘅變化，表達講嘢嗰個人嘅情緒或者態度，而唔係用嚟分辨唔同嘅意思；好似英語噉，英語唔係聲調語言，不過佢哋仍然有語調，例如佢哋問問題嗰陣，句嘢最尾嗰橛會有音高上升嘅情況。
*高低重音
*音拍
*重音
*等時

## 構詞學

構詞學簡單講就係研究詞語嘅結構同組成。

形態素係指可以有意思嘅最細可能單位，唔一定能夠自成一隻詞；攞英語做例子，想像以下呢啲詞
:**Redo**，即係動詞**再做過**噉解
:**Reappear**，即係動詞**再出現**噉解
當中個 **re-** 呢段，本身唔能夠自成一隻詞，但帶有**再...** 噉嘅意思，同時佢若果再斬細件啲，就唔會再有咩意思可言。所以 **re-** 係英語入便嘅一個形態素。
*詞綴：包括詞頭同詞尾。
**中綴：有部份語言有所謂嘅中綴，即係加喺隻詞中間嘅詞綴；例如廿一世紀初喺菲律賓嗰頭流通嘅他加祿話就有噉嘅情況。
*形態素變體：指同一個形態素可以以幾個唔同嘅語音形態出現，但係其意思不變。英語例子，可以睇下 **a** 同 **an** 兩者都係同一意思，冠詞指**一個**噉解，後者係喺跟住嗰隻詞以元音開頭嗰陣用嘅，兩者係彼此嘅形態素變體。亦可以睇睇粵語都有嘅形態素變調現象。

### 詞語概念

形態素可以帶出詞呢個概念：有關**詞**嘅概念喺語言學上要點定義，查實係有唔少爭議性；一個常見定義係
:包含至少一個形態素、可以單獨存在嘅語言單位
例如英語 **re-** 就係形態素，但唔係詞，因為佢喺正常講嘢嗰陣冇得單獨噉存在；正路嚟講，一隻詞會有以下呢啲特徵－
#係對答嗰陣嘅最短可能答覆；例如
#:「你飲緊阿嫲煲嘅蕃茄薯仔湯？唔正？」「正。」
#:「我都𢳂返碗嚟飲吓得唔得？」「得。」
#要再變長有難度嘅單位當中，詞係最大嘅。
#如果句子要變，一隻詞係「郁得，而且郁咗又唔會搞到句嘢唔啱語法」嘅最細單位。
亦都要留意，語言學上嘅**詞**同文字（攞嚟寫嘢嘅系統）係兩個好唔同嘅概念，不過兩者喺粵語入便嘅名好似，日常語境成日撈亂。

### 詞語變化

詞形變化同語法範疇係兩個緊密相關嘅概念。大致噉講，一種語法範疇係某隻語言嘅語法入便，語言單位可以有嘅特徵；每個範疇都有若干個可能值，如果某隻詞要由其中一個值變成第個數值，好多時就要做詞形變化，即係隻詞要變樣，表達佢屬該語法範疇嘅邊個值；一般認為粵語等嘅漢語較少詞形變化，但英語等嘅歐語就有較豐富嘅詞形變化，
*時態：語法範疇一種，一隻詞喺時態上有過去式同現在式等嘅幾個可能值；喺英語裏便，如果某隻詞要改變時態，通常都要做詞形變化，隻詞要變樣嚟表達時態，例如 **run** 指跑，隻詞做過去式嗰陣要變成 **ran**，表示嗰個動作係過去發生嘅。包括粵語在內嘅大多數漢語都冇時態詞形變化呢家嘢。
*人稱：指隻詞按主語係邊個而起變化，例如英語嘅 **(to) be** 噉，若果主語係講嘢嗰個人，要變成 **am**（**I am...** = **我係...**）而若果主語係聽嘢嗰個人，就要變成 **are**（**You are...** = **你係...**）呀噉。
*語法數量：又用返英語做例子，喺英語裡便，數量係一種語法範疇，某隻詞喺數量方面有單數同眾數等嘅幾個可能值；喺英語，如果某隻詞要由單數變成眾數，通常會喺隻詞最後加個  噉嘅音。
*語法性別：英語冇，但好多歐洲語言都有呢種變化，出現「檯同櫈都要分男女」噉嘅情況，諸如係法語同德語等都有性別。亦可以睇下將語法性別廣義化嘅名詞類別概念。
*變格
*詞幹：一隻詞嘅意思最「核心」嗰部份，無論隻詞點做詞形變化，詞幹嗰橛都唔會變樣，例如英文詞 **wait** 係指**等待**，可以變成 **waits** 呢個現在式第三人稱嘅樣，又或者係 **waited** 呢個過去式嘅樣等等－當中 **wait-** 呢橛，無論做咗咩詞形變化，都唔會變樣，所以就謂之該詞嘅詞幹。

構詞衍生：係指用該語言嘅構詞方法造新詞；例如二十世紀粵語由英語嗰度借咗**的士**一詞用嚟指一種交通工具，及後喺呢個詞嘅尾加入**佬**呢個粵語固有形態素，形成**的士佬**一詞。

## 句法學

語言嘅句法，一般會視為佢哋嘅語法嘅重要一環。句法學專門研究句子嘅結構。

### 詞性

詞語嘅詞性大致上係指佢喺句法上做乜功能。最基本上，屬於同一隻詞性嘅詞，冚唪唥都喺**負責做句子邊部份**呢點上一樣或大致一樣，是謂句法分佈，而喺有顯著詞形變化嘅語言（譬如係眾歐洲語言）當中，唔同詞性嘅詞，能夠有嘅詞形變化都唔同，是謂構詞分佈，例如英文入便，眾數嘅詞要加  呢樣嘢，淨係某啲名詞至做得。

一般嚟講，語言學家同啲詞分詞性嗰陣，正常係按隻詞嘅句法分佈同構詞分佈嚟分，而係按意思嚟分—例如啲人日常生活討論語言嗰陣，成日會有一類諗法，話名詞都係指緊物件，動詞係指行動，形容詞係指特性... 等等，但睇以下嘅粵語例句：
:「誠懇係做人嘅一種重要素質。」
:「郁手打人係唔啱嘅。」
誠懇係一種特性，郁手打人係一種行動，兩者都唔係睇得到摸得到嘅物件，但兩隻詞都顯然係做緊名詞角色。好似噉嘅語句反映，語義唔可以攞嚟清楚定義一隻詞係邊種詞性。而包括眾多歐洲語言在內嘅好多語言，都有顯著嘅詞形變化，噉就表示例如，對英文有返咁上下熟嘅人，初接觸到未聽過嘅英文詞嗰陣，可以作出以下噉嘅判斷—
:「隻詞加咗  喺尾表示眾數，所以似係名詞。」
:「呢句嘢講緊尋日發生嘅事，而呢隻詞變咗過去式，所以似係動詞。」
更加反映咗一點：唔靠語義都可以理解詞性。

比較常見嘅詞性包括咗：
*名詞：能夠做動詞嘅主語或者賓語，可以畀形容詞形容，通常但唔一定係指緊物件；喺粵語語境入便，**[[蝴蝶]]**（生物）同**[[澳門]]**（地方）等嘅詞都屬於名詞。
*形容詞
*副詞
*代名詞
*介詞
*連接詞
*感嘆詞
*數詞
*量詞
*冠詞

開放詞類同封閉詞類：開放詞性係指容易有新詞嘅詞性，而封閉詞性就係指唔容易有新字嘅詞性，例如名詞、動詞同形容詞就係開放詞性，成日都有新字詞，而相比之下冠詞同代名詞就被指係封閉詞性，難有新詞出現。至於邊啲詞性係開放，邊啲詞性係封閉，唔同語言喺呢點上可以有差異。

自然語言處理中亦有講詞性標注嘅工作。

### 句子

句子，或者叫語句：對於句子呢個概念要點定義，語言學上有些少爭拗；簡化講，**句子**可以界定為有最少一隻詞、能夠表達完整諗法，嘅語言單位，會描述一件事件。

有一種諗法係，句子同形態素最大嘅分別在於，句子嘅意思可以由其組成部份（形態素）嚟估計，但形態素就唔得—假設某個人從來未聽過粵語 （漢字作**開花**）呢隻形態素，佢冇得由 f 同 aa 等嘅語音度估計呢隻形態素係咩意思。

是但搵一隻主流語言，佢哋都可以有無限咁多句可能、啱語法嘅句子：喺現實世界，語言嘅形態素數量實係有限嘅，例如根據廿一世紀初估計，以英語做母語嘅人到咗二十歲嗰陣，會識大約 40,000 隻英語生詞；但係可能句子數量就有無限咁多—自然語言可以有遞歸，砌出無限咁長嘅句子，例如想像
*短語：**貓**（一隻單獨名詞）、**阿明養嘅貓**（名詞短語）、**同阿松打過交嗰個阿明養嘅貓**（名詞短語，繼續駁落去）...
*副詞：**佢行緊路**、**佢悠閒噉行緊路**（駁隻副詞）、**佢又開心又悠閒噉行緊路**（繼續駁副詞）、**佢又笑住又開心又悠閒噉行緊路**（繼續駁副詞）...
長得滯嘅語句往往會變得難以理解，但原則上呢啲長嘅語句仍然可以係語法上正確嘅。

垃雜句子相關概念：
*短語：若干隻詞「砌埋一齊」，形成一個語法上嘅單位。
**短語中心
**動詞短語
**介詞短語
*子句：一嚿文法單位，包含主語，或者暗示咗存在嘅主語，以及係謂語，簡化講係指講一啲關於主語嘅資訊嘅詞。例如**明仔上廣州**可以做一句子句，當中**明仔**係主語，而**上廣州**係謂語。
**關係子句
*Adjunct

### 句法理論

*生成文法
*依存文法
*X-bar
亦可以睇下接受度判斷測驗，可以攞嚟評估語言嘅「隱藏」語法。

## 語義學

語言本質上就係符號，例如粵語入便（粵拼）（漢字：花）呢隻詞同花冇咩相似嘅地方，但識粵語嘅人一聽到  呢隻詞就會諗起花呢種事物，即係話啲人用某樣同花冇乜直接相似性嘅嘢嚟表示佢，而
:表示一啲同自己冇乜直接相似性嘅事物
正正就係符號嘅功能。

要正確噉表達語義，就要結合語音、構詞、詞彙同句法先得，當中句法好重要。想像噉嘅句子：
#「我將粒荔枝食落肚。」
#「粒荔枝將我食落肚。」
兩句說話用咗嘅詞完全一樣，但一般認為句二應該唔會係講嘢嘅人想表達嘅意思，除非例如佢寫緊粵文恐怖小說，情節講啲角色遇到一粒會食人嘅恐怖荔枝。亦可以睇睇複合原理所講嘅諗法。

語義學嘅基本概念包括以下呢啲：
*Colorless green ideas sleep furiously
*詞義
*歧義：指某件語言物體（詞或句）有多過一個可能嘅意思，通常會搞到聽或者睇嘅人唔知點理解，而句法歧義則係特指源自句法嘅歧義。
*被動語態
*字面意思同聯想意思
*原型理論：可以睇埋快思邏輯。
*語境
*回指：亦可以睇埋代名詞嘅概念，代名詞本質上就有回指特性。
*Bouba Kiki 現象

### 主題關係

主題關係：大致上係指一句名詞短語同佢附近嘅動詞短語之間成乜嘢關係，可以喺動詞描述嗰啲動作當中扮演咩角色。主題關係分好多種。
*施事同受事：如果話 XX 係施事而 YY 係受事，即係指 XX 係（可能有意圖噉）做出隻動詞指嗰樣行動嘅主體，而 YY 就係嗰樣行動嘅受體。
*成因：亦係一種常見嘅主題關係。

## 語用學

語用學同語義學有啲似，都係研究緊意思，但係就更側重於言外之意同埋語境點樣左右表達嘅意思。
*語境：呢個概念嘅具體定義有些少爭議性；一個比較寬鬆嘅定義係，語境可以泛指任何嘢，特徵係佢並非集中睇緊嗰隻詞或者句，但對詞或者句嘅意思有影響，例如之前嘅句子（唔係集中睇緊嘅嘢）會影響手頭嗰句句子入便啲詞嘅意思。
*言外之意
*協調原則

### 言語行為

## 心理語言學

心理語言學結合語言學同心理學呢兩個學科，尤其關注語言所涉及嘅認知功能同腦活動。
*認知：心理語言學成日會由認知心理學嗰度借概念同埋研究方法嚟用。
*言語產生：指一個人將「諗住想講嘅嘢」變做「實際講到出嚟嘅嘢」嘅過程，起碼包括個人喺腦海將啲思緒轉換成相應嘅字，要將啲字組合成想講嘅句子，而且佢個腦仲要命令佢聲道相關結構嘅肌肉做出必要嘅郁動。言語產生涉及咗複雜嘅認知過程，有好多腦相關嘅病都可以搞到個人言語產生有問題，例子可以睇吓顳葉病變引起嘅障礙。
*詞庫決定作業：認知語言學嘅一種出名實驗方法，（簡化講）涉及研究者畀受試者接二連三噉睇一大拃真嘅字同「望落似真、但查實乜意思都冇」嘅偽字，再暗中量度啲受試者對啲字反應有幾快；而事實表明，噉做能夠得到好多對語言學研究有用嘅資訊。
*能力對表現：兩個緊密相關嘅概念；語言能力係指一個人對某隻語言嘅內隱知識有幾深厚，而語言表現就係指一個人實際用隻語言嗰陣嘅表現有幾好（講得有幾流暢或者有冇錯文法呀噉）；表現會反映能力，但能力高嘅人有時都有可能會因為精神唔好等嘅原因，搞到到表現惡劣。
*促發

### 語言習得

語言習得指人由完全唔識某隻語言，變到能夠純熟噉運用一隻語言，期間嘅學習過程。

是但攞隻語言嚟睇，如果語言學家想由完全唔知呢隻語言嘅嘢，去到詳盡噉明文紀低晒隻語言啲詞庫同文法等語言特性，閒閒哋要用成十幾年嘅時間，而且就算做晒呢啲工作，都唔等如佢哋能夠純熟噉用隻語言講嘢同寫嘢。但事實又表明，細路可以喺生命嘅頭嗰幾年之內學識純熟噉運用自己嘅母語，表示佢個腦實係成功噉响相對短嘅時間內學咗極大量嘅知識，而且因為佢唔使有意識諗都可以運用隻語言，即係話佢吸收咗嘅知識應該係內隱知識。

語言習得相關嘅概念：
*歸納：語言習得研究上嘅一種常見諗法係，啲人學語言嗰時查實就係一路重複做歸納，由聽過睇過嘅詞句嗰度搵出呢啲詞句有咩共通點，並且按呢啲共通點嚟理解隻語言嘅構詞同句法規則。
*學第二語言嘅其中一個大難處，係唔同語言之間嘅音系差異：想像依家有個人，佢母語叫 L1，想學一隻叫 L2 嘅語言；如果 L2 有兩隻音素係對應（或者大致對應）L1 度嘅某一對音素，個人能夠容易掌握到 L2 嗰兩隻音素；如果 L2 有對音素係完全唔存在喺 L1 度嘅，個人都會覺得嗰對音素相對易學；真正最難學嘅，係一啲聲，L2 會當做唔同音素、但 L1 當佢哋係同一隻音素嘅。
*BB 嘅可塑性：睇埋神經可塑嘅概念。
*不匹配負向波（MMN）同習慣化
*語言習得裝置
*認知發育：語言習得同認知發育關係密切。亦可以睇埋語言習得裝置（LAD）同智能等嘅概念。
*刺激嘅貧乏
*環境豐富化

## 社會語言學

社會語言學結合咗語言學同社會學呢兩個學科，剖析語言點樣同社會嘅各部份互動，當中**社會各部份**有文化同社經地位等等。

*語碼轉換：指某個人講嘢嗰陣，會使用多過一種語言或者話，例如二十一世紀初嘅香港人，就出名在講嘢嗰時成日都會粵英夾雜。
*個人方言：指某個人使用語言嘅獨特方式；想像澳門人講粵語，原則上澳門人唔同個體之間喺用粵語講嘢嘅方式上都梗有一啲微細嘅差異，不過差異唔係咁大，彼此之間仍然完全溝通到噉解；比如話有個人，叫佢做**明仔**，明仔有句口頭禪，硬係會將句嘢掛喺口邊，成日都會重複講嗰句嘢，噉明仔使粵語嘅獨特方式就謂之佢嘅個人方言。語料庫相關嘅工作中，相當關注語料入便嘅個人方言特徵要點樣處理。
*口音：指某個國家、地區或者個人講某隻語言嗰陣，會有嘅獨特讀法；例如就噉靠日常觀察已經可知，以粵語為母語嘅人就算佢熟晒英文嘅發音、用詞同埋文法，佢講英文嗰時啲音，仲係會稍為有別於真係以英文做母語嘅人，而且以英文做母語嘅人亦會聽得出；除此之外，例如攞一個香港人同一個廣州人，縱使兩人嘅母語都係粵語，佢哋嘅口音都會有少少差異。

### 語言地位

二十一世紀初嘅社會語言學界，相當關注唔同語言「地位唔同」嘅問題。
*威望：指某隻語言變體同第啲變體比起嚟「幾有威望」；舉例說明，喺二十世紀，英式英文同美式英文畀好多人覺得佢哋係比較「正統」嘅英文，啲人會覺得佢哋「高檔」啲，同時非英式非美式嗰啲英文，周不時都會畀人話佢哋「低俗難登大雅之堂」。喺呢種情況下，英式英文同美式英文就謂之威望較高。
*雙層語言
*語言耗失
*重振語言
*可以睇返語言接觸嗰啲概念。

## 歷史語言學

### 語言比較

*語言距離
*互通程度：例如英文同德文都屬於日耳曼語言但係頗此之間唔互通，而英式英文同美式英文雖然有明顯差異，但能夠互通；要留意返嘅係，用互通程度分語言有陣時未能清楚分界，會出現方言連續體等嘅現象。
*語系，又有叫「語族」：例如粵語、客家話同官話等，就屬於漢藏語言。

例如下圖噉，就係日耳曼語族嘅分類樹狀圖，圖入便包括咗英語同德語等。





亦可以睇返語言習得講到，唔同語言之間喺 phoneme 上嘅差異。

### 語言接觸

語言接觸泛指兩隻或者以上嘅語言變體彼此互動同埋互相影響。
*借詞
*層次
*語言合流
*洋涇浜
*語言聯盟：日語、韓語、滿州話同埋蒙古話，就被指係呢種情況。

## 相關領域

*自然語言處理：亦可以睇下大型語言模型嘅諗頭。
*詞彙學
*辭典學
*文字學
*正字法
*符號學
*邏輯學

## 睇埋
*語言學史
*認知革命
*集合論
*統計學
*人工智能詞彙
*深度神經網絡

## 文獻

*Anderson, C. (2018). *Essentials of linguistics*. McMaster University，呢本書係喺二十一世紀初頗受歡迎嘅語言學入門書。
*Hayes, B. P. (2010). *[https://linguistics.ucla.edu/people/hayes/20/Text/HayesIntroductoryLinguistics2021.pdf Introductory linguistics]* (PDF). Unpublish textbook.
*Pinker, S. (2004). Clarifying the logical problem of language acquisition. *Journal of Child Language*, 31(4), 949-953.

## 註釋

## 歐詞

## 引咗